OpenLLM-France/wikimedia huggingface dataset:
# Mirni (Sakhà)

Mirni - Мирный (rus) - és una ciutat russa de la República de Sakhà. Es troba a la vora del riu Ireliakh, a la conca del Viliúi. És a 820 km a l'oest de Iakutsk. Fou fundada el 1955 després d'una expedició de Iuri Khabardin quan hi descobrí una mina de diamants, i obtingué l'estatus de ciutat el 1959.

## Galeria d'imatges

* Apartaments a Mirni.
* Barri als afores de la ciutat.

## Enllaços externs

* Fotos de l'espectacular mina Arxivat 2007-06-30 a Wayback Machine. (anglès)
* Galeria de fotos de la mina (polonès)
# Chondrostoma olisiponensis

Chondrostoma olisiponensis és una espècie de peix cipriniforme de la família dels ciprínids.

## Referències

* ↑ Agassiz L. 1832. Untersuchungen über die fossilen Süsswasser-Fische der tertiären Formationen. Neues Jahrb. Mineral. Geol. Geogn. Petrefaktenk. v. 3. 129-138.
* ↑ BioLib

## Bibliografia

* Elvira, B., 1997. Taxonomy of the genus Chondrostoma (Osteichthyes, Cyprinidae): an updated review. Folia Zool. 46 (Suppl. 1):1-14.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Reggada

* Per a altres significats, vegeu «Reggada (gènere musical)».
Reggada (àrab: الرگادة, ar-Raggāda; amazic estàndard marroquí: ⵔⴳⴰⴷⴰ, Rgada) és una comuna rural de la província de Tiznit, a la regió de Souss-Massa, al Marroc. Segons el cens de 2014 tenia una població total de 13.284 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Ràmfies

Ràmfies (en llatí Rhamphias, en grec antic Ῥαμφίας), potser el pare de Clearc d'Esparta, va ser un ambaixador espartà, un dels tres ambaixadors enviats a Atenes l'any 432 aC amb les peticions d'Esparta, que exigien la independència de la totalitat dels estats grecs. Es va rebutjar la petició i va esclatar la guerra del Peloponès, segons diu Tucídides.
L'any 422 aC, va dirigir, amb dos col·legues, una força de 900 homes que va anar a reforçar a Bràsides a Tràcia, però en passar per Tessàlia va trobar resistència i quan va saber la mort del general a Amfípolis, va retornar a Esparta.

## Referències

* ↑ Rhamphias a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 647
# Friedrich von Matthisson

Friedrich von Matthisson (Hohendodeleben, prop de Magdebourg, 23 de gener de 1761 — † Wörlitz, prop de Dessau-Roßlau, 12 de març de 1831) fou un poeta alemany.
Fils del pastor protestant del seu poble, va estudiar teologia, filologia i literatura a la Universitat de Halle i hi va ser nomenat professor al seminari Philanthropique (Philanthropinum) de Dessau l'any 1781. Va marxar cap a Suïssa l'any 1784 i va viure dos anys a casa del seu amic Charles Victor de Bonstetten a Nyon, a la vora del Llac Léman. Lector per a la princesa Louise de Anhalt l'any 1794, va passar al servei del rei de Wurtemberg l'any 1812, va ser ennoblit i nomenat intendent del teatre de la Cort i bibliotecari en cap de la Biblioteca Reial de Stuttgart. Es va retirar l'any 1828 a Wörlitz on va morir l'any 1831.
Matthisson va aconseguir ja en vida un cert èxit sobretot gràcies al recull de poemes Gedichte (1787) que Schiller va lloar per la seva dolçor malenconiosa i la bellesa de les seves descripcions. Beethoven (Adélaïde, opus 46, 1796) i Schubert van posar música a diverses dels seus poemes. Les seves memòries (Erinnerungen, 1810 - 1816) ofereixen informació interessant sobre els seus viatges.
Entre les seves obres més conegudes:
* Gedichte, Breslau, 1787
* Schriften, Zúric, 1825-29, 8 volums
* Erinnerungen, Zuric 1810-16, 5 volums

## Referències

* ↑ Ludwig van Beethoven: Briefwechsel. Gesamtausgabe, hrsg. von Sieghard Brandenburg, Band 1, Múnic 1996, Nr. 47

## Enllaços externs

* Aquest article incorpora text d'una publicació actualment en domini públic: Chisholm, Hugh, ed. (1911). Encyclopædia Britannica (11a ed.). Cambridge University Press.
# Francisque Teyssier

Francisque Teyssier (Saló de Provença, 2 de gener de 1969) és un ciclista francès, que fou professional entre 1992 i 2000. En el seu palmarès destaquen dos campionats nacionals de contrarellotge, el 1997 i el, 2000.
En retirar-se passà a dirigir el Vélo Club Saint-Antoine La Gavotte, basant-se en Lei Penas de Mirabèu i conseller municipal de la comuna de Cornilhon e Conforç, a les Boques del Roine.

## Palmarès

* 1992
** 1r al Gran Premi de les Nacions amateur
** 1r al Tour Nord-Isère
* 1994
** Vencedor de 2 etapes del Tour de Poitou-Charentes
* 1997
** Campió de França de contrarellotge
* 1998
** 1r al Gran Premi de les Nacions
** Vencedor d'una etapa del Regio-Tour
* 2000
** Campió de França de contrarellotge

### Resultats al Tour de França

* 1996. Abandona (6a etapa)

### Resultats a la Volta a Espanya

* 1997. 23è de la classificació general

## Referències

* ↑ Organigrama del Vélo Club Saint Antoine La Gavotte, a la fitxa del web oficial del club Arxivat 2011-11-13 a Wayback Machine.
* ↑ «Composició del Conseil Municipal de Cornillon-Confoux, al web oficial de la comuna». Arxivat de l'original el 2008-05-09. [Consulta: 15 febrer 2011].

## Enllaços externs

* Fitxa a sitiodeciclismo.net
# Pere Beltran (bisbe)

Pere Beltran, nascut a Llucmajor, Mallorca, i traspassat el 1505 a Roma fou un bisbe de Tui, Galícia.
Pere Beltran fou ordenat prevere i fou rector de la parròquia de Llucmajor des del 1461. El 1485 fou nomenat bisbe de Ciudad Rodrigo, Salamanca, i el 1487 fou traslladat a Tui, Galícia, on executà diverses obres a la catedral destacant la donació d'una gran creu d'argent processional. En la seva tasca pontifical cal remarcar la convocatòria el 1497 d'un sínode a Vigo. Un germà seu, Guillem Beltran, va ser bisbe de Sarno, a Itàlia.

## Referències

* 1 2 Dolç i Dolç, Miquel (coord.). Gran Enciclopèdia de Mallorca. Volum 2. Palma: Promomallorca, p. 73. ISBN 84-8661702-2.
* ↑ «El Obispo» (en castellà). Arxivat de l'original el 2009-05-23. [Consulta: 11 novembre 2010].
* ↑ Eubel, Conradum. Hierarchia catholica medii aevi, sive Summorum Pontificum, S.R.E. cardinalium, ecclesiarum antistitum series (en llatí). Patavii: Typis et sumptibus domus editorialis "Il Messaggero di S. Antonio",, 1962, p. Vol. III, pàg. 221.
# Mirni (Volgograd)

* Per a altres significats, vegeu «Mirni».
Mirni (en rus: Мирный) és un poble (un possiólok) de l'óblast de Volgograd, a Rússia, segons el cens del 2010 tenia 57 habitants. Pertany al districte de Jírnovsk.

## Referències

* ↑ Почвенная карта России
* ↑ «Минх, Александр Николаевич. Историко-географический словарь Саратовской губернии / Сост. А. Н. Минх. — Саратов, 1898—1902. — 5 т. — Прил. к Трудам Саратовской ученой архивной комиссии. Т. 1 : Южные уезды: Камышинский и Царицынский. Вып. 3 : Лит. Л — Ф / сост. А. Н. Минх; печ. под наблюд. С. А. Щеглова. — 1901. — С 557—1094 с., 17 л. к. C. 935—937». Arxivat de l'original el 2016-11-08. [Consulta: 28 setembre 2016].
# Chondrostoma knerii

Chondrostoma knerii és una espècie de peix cipriniforme de la família dels ciprínids.
Els mascles poden assolir els 20 cm de longitud total.
Es troba a Croàcia i Bòsnia i Hercegovina.

## Referències

* ↑ Agassiz L. 1832. Untersuchungen über die fossilen Süsswasser-Fische der tertiären Formationen. Neues Jahrb. Mineral. Geol. Geogn. Petrefaktenk. v. 3. 129-138.
* ↑ BioLib
* 1 2 FishBase (anglès)
* ↑ Muus, B.J. i P. Dahlström, 1968. Süßwasserfische. BLV Verlagsgesellschaft, Múnic, Alemanya. 224 p.
# Ràfol

«Ràfol» té aquests significats:
* El Ràfol d'Almúnia, municipi de la Marina Alta
* El Ràfol de Famut, llogaret històric del terme de Xaló, a la Marina Alta
* El Ràfol de Salem, municipi de la Vall d'Albaida
* El Ràfol de Xaló, nom amb què es coneix la part més antiga del poble de Xaló.
# Folcoïdeus

Els folcoïdeus (Pholcoidea) són una superfamília d'aranyes araneomorfes. Està constituïda per tres famílies d'aranyes:
* Diguètids (Diguetidae)
* Fòlcids (Pholcidae)
* Plectrèurids (Plectreuridae)
Les dues primeres, diguètids i fòlcids, són d'aranyes amb sis ulls. Els plectrèurids en tenen vuit.

## Filogènia

Un estudi filogenètic basat en la morfologia ha demostrat un suport feble per al monofiletisme del grup, a diferència d'una hipòtesi anterior que proposava que dues de les famílies, Diguetidae i Plectreuridae, s'havien de separar en una superfamilia més gran, els sicarioïdeus (Sicarioidea). Les famílies dels folcoïdeus es col·loquen dins les haplogines, aranyes amb estructures copuladores més senzilles que altres araneomorfs. La filogènia interna del grup es mostra en el següent cladograma:
* Pholcidae
* Diguetidae
* Plectreuridae

## Referències

* 1 2 Dunlop, Jason A.; Penney, David. Animal biodiversity: An outline of higher-level classification and survey of taxonomic richness. Auckland, New Zealand: Magnolia Press, 2011. ISBN 978-1-86977-850-7 [Consulta: 31 octubre 2015]. «Order Araneae Clerck, 1757»
* ↑ Ramírez, Martín J. «Respiratory system morphology and the phylogeny of haplogyne spiders (Araneae, Araneomorphae)». Journal of Arachnology, 28, 2, 2000, p. 149–157. DOI: 10.1636/0161-8202(2000)028[0149:RSMATP]2.0.CO;2.
* ↑ Spider Ecophysiology. Springer, 2013. ISBN 978-3-642-33988-2 [Consulta: 3 novembre 2015]. «Appendix : Spider Phylogeny»

## Vegeu també

* Classificació de les aranyes
* Llista d'espècies de fòlcids
# GFTP

gFTP és un programa de transferència de fitxers lliure, multiplataforma i de codi obert (amb llicència GPL) per a l'entorn d'escriptori GNOME de distribucions Linux. També està disponible per Mac OS X i PlayStation 3. Està escrit en C i utilitza una interfície gràfica GTK+ 1.2/2.X i també inclou un sistema d'utilització per comandes. També es pot utilitzar en altres entorns d'escriptori com KDE, sempre que es disposin de les llibreries adequades.
Suporta els protocols FTP, FTPS (només per connexions de control), HTTP, HTTPS, SSH i FSP, servidors proxy FTP i HTTP i la transferència d'arxius FXP entre dos servidors remots via FTP. També suporta llistats de directoris de l'estil UNIX, EPLF, Novell, Mac OS, VMS, MVS i NT.
La interfície gràfica és simple i està dividida bàsicament en dues parts. La part esquerre mostra l'ordinador local i a la part dreta es mostra el servidor remot. A la part inferior hi ha una finestra que mostra la cua de transferències en temps real i un registre de missatges i accions, que porta un control de totes les accions que es duen a terme en el servidor, com canviar de directori i carregar i descarregar fitxers. També disposa d'un menú de marcadors per l'accés ràpid als llocs. Inclou també un programa intern per la visualització i edició d'arxius.
Està disponible en una cinquantena de llengües entre els quals el català. Les altres llengües disponibles són: alemany, albanès, ahmàric, anglès, àrab, belarús, búlgar, castellà, coreà, croat, danès, eslovac, finès, francès, gallec, grec, hebreu, hongarès, irlandès, italià, japonès, letó, lituà, macedonic, malai, noruec, occità, panjabi, polonès, portuguès, romanès, ruandès, rus, serbi, suec, tailandès, turc, ucraïnès, txec, xinès.
Brian Masney, el conductor del projecte, va indicar el juny de 2013, que després de 5 anys sense cap actualització de programa, el deixava com a inactiu, deixant la possibilitat que algun altre desenvolupador se'n fes càrrec i continués el projecte. L'última versió estable és la 2.0.19 publicada el 30 de novembre de 2008.

## Referències

* ↑ «gFTP». [Consulta: 2 juny 2019].
* 1 2 3 «gFTP Official Homepage». [Consulta: 1r juny 2019].
* 1 2 Radulescu, Bogdan. «gFTP Review» (en anglès). [Consulta: 2 juny 2019].
* ↑ «Simple ftp with Gftp - gHacks Tech News». [Consulta: 1r juny 2019].
* ↑ «gFTP: The No-Hassle Way to Transfer Files | Software | LinuxInsider». [Consulta: 2 juny 2019].
* ↑ «gFTP - Community Help Wiki». [Consulta: 1r juny 2019].
# Pere Berenguer

Pere Berenguer (segle XII) va ser bisbe d'Urgell (1123-1141). És un bisbe força desconegut, sobretot pel que fa a la seva biografia personal. Com a bisbe, assistí al concili de Narbona del 1128. Se sap que va aconseguir fer créixer els béns i les rendes de la diòcesi d'Urgell, i el 1134 reestructurà el govern del bisbat, augmentant a 45 el nombre dels seus canonges. El fet més destacable que se li coneix és la seva intervenció, juntament amb els comtes de Pallars, el llegat pontifici i altres autoritats civils i eclesiàstiques de la zona, per posar final al debat sobre els límits de la diòcesi d'Urgell i de la de Roda de Ribagorça, acordant que la vall de Barravés i la de Boí quedessin en mans d'Urgell, així com la majoria d'esglésies del Pallars i totes les d'Urgell, mentre que quedaven per a Roda de Ribagorça les de la vall de la Noguera Ribagorçana.

## Referències

* «Pere Berenguer». Gran Enciclopèdia Catalana. Barcelona: Grup Enciclopèdia Catalana.
# Írmino

Írmino (en ucraïnès: Ірміно, en rus: Ирмино) és una ciutat del municipi de Kadíivka de la província de Luhansk a Ucraïna, situada actualment a zona ocupada per la República Popular de Luhansk de la Rússia. El 2021 tenia 9.343 habitants, 10.044 (2013).
Des del 2014, Írmino està controlat per forces de l'anomenada República Popular de Luhansk.

## Geografia

Írmino es troba a 55 km a l'oest de Luhansk. Forma part de l'aglomeració Altxevsk - Kadiivka, al Donbàs. Es troba a la vora del riu Lougan.

## Història

Írmino va ser el primer poble de Petrivka (en ucraïnès: Петрівка) fundada el 1808 a la riba dreta del Lugan per camperols de la regió de Poltava i rebatejada Irminka el 1898, o Írmino (Ірміно) cap al 1910, després de la mina de carbó que porta el nom d'Irma, filla del propietari de la mina. El 1936, el poble va aconseguir l'estatus de ciutat i va prendre el nom de Teplohirsk el 1977. El 8 de juliol de 2010 la ciutat va passar a anomenar-se Írmino .
Va ser a Írmino, a la mina “Tsentralno-Írmino”, on treballava des del 1927, Aleksei Stakhànov que va aconseguir extreure, és a dir, 14 vegades la norma, la nit del 30 al 31 agost 1935. En aquell moment, el poble d'Írmino depenia de Kadiivka, i el registre de Stakhànov s'hauria fet a la mina Tsentralnaya-Írmino de Kadiivka.

## Nom

* 1808 — 1900 — Petrovka (Petrovka),
* 1900—1962 — Germà (Irmino),
* 1977 — 2010 — Teplohirsk (Теплогірсь)

## Demografia

* 1923 - 2.794
* 1926 - 5.276
* 1939 - 15 327
* 1959 - 21.512
* 1979 - 19 090
* 1989 - 18 549
* 2001 - 13 053
* 2012 - 10 200
* 2013 - 10 044
* 2014 - 9 886
* 2015 - 9 764
* 2016 - 9 687
* 2021 - 9 343

## Transport

Írminoes trobava a 116 km de Louhansk per ferrocarril i 75 km per carretera.

## Referències

* ↑ «Nombre de població a Ucraïna» (en ucrainès). [Consulta: 1r gener 2021].
* ↑ «Servei Estatal d'Estadística» (en ucrainès).
* ↑ Error: hi ha títol o url, però calen tots dos paràmetres.«» (en rus). Luhansk People's Republic. Arxivat de l'original el 4 febrer 2016. [Consulta: 21 desembre 2015].
* ↑ «Nomenclàtor mundial - Oficina d'Onomàstica - Secció Filològica - Institut d'Estudis Catalans». [Consulta: 16 desembre 2022].
# Montblanc (desambiguació)

«Montblanc o Mont Blanc» té aquests significats:
* Toponímia:
** Mont Blanc, muntanya més alta dels Alps
** Massís del Mont Blanc, grup de muntanyes dels Alps a les quals dona nom el Mont Blanc, que n'és el punt culminant
** Montblanc, capital de la comarca catalana de la Conca de Barberà
** Montblanc d'Occitània, municipi occità del departament francès de l'Erau
** Montblanc (Gers), municipi occità del departament francès del Gers
** Montblanc (Alta Provença), antic municipi occità dels Alps de l'Alta Provença, avui dia integrat a Val de Chalmvanha
** Mont Blanc de Courmayeur, muntanya del massís del Mont Blanc segon punt culminant d'Itàlia
** Mont Blanc du Tacul, muntanya a la regió de l'Alta Savoia, a Savoia (estat francès)
** Montblanc, possessió de Maria de la Salut, municipi mallorquí
* Miscel·lània:
** Duc de Montblanc, títol nobiliari creat el 1387
** Montblanc, fabricant alemany de plomes estil·logràfiques
# Cimolais

Cimolais (furlà Cimolais) és un municipi italià, dins la província de Pordenon. L'any 2007 tenia 465 habitants. Limita amb els municipis de Claut, Domegge di Cadore (BL), Erto e Casso, Forni di Sopra (UD), Perarolo di Cadore (BL) i Pieve di Cadore (BL).

## Qüestió lingüística

Cimolais té una certa notorietat en la romanística a causa del parlar local, compartit amb el poble de Nert (del municipi veí de Nert e Cjas). Alguns consideren el parlar de Cimolais, com en el cas de Nert, una forma peculiar de furlà amb forta influència ladina i/o vèneta; d'altres, una forma de ladí de transició al furlà. Arran d'aquests dubtes, i a sol·licitud de les autoritats municipals, Cimolais (com Nert e Cjas) no figura a la llista oficial de municipis furlanòfons, però tampoc en la de ladins, amb què la parla local, sigui el que sigui, manca de cap mena de protecció.
Alguns mapes lingüístics representen com a no furlanòfon un sector de l'extrem nord-occidental del Friül: és el conjunt de Nert e Cjas i Cimolais.

## Administració

Llista d'alcaldes :
| Període | Identitat | Partit |
| 2004- | Rita Bressa | Centreesquerra |
# Richmond (Missouri)

Richmond és una població dels Estats Units a l'estat de Missouri. Segons el cens del 2000 tenia 6.116 habitants.

## Demografia

Segons el cens del 2000, Richmond tenia 6.116 habitants, 2.488 habitatges, i 1.579 famílies. La densitat de població era de 410,0 habitants per km².
Dels 2.488 habitatges en un 33% hi vivien nens de menys de 18 anys, en un 47,5% hi vivien parelles casades, en un 12,2% dones solteres, i en un 36,5% no eren unitats familiars. En el 32,4% dels habitatges hi vivien persones soles el 15,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,40 i el nombre mitjà de persones que vivien en cada família era de 3,02.
Per edats la població es repartia de la següent manera: un 27,2% tenia menys de 18 anys, un 8,3% entre 18 i 24, un 27,5% entre 25 i 44, un 19,9% de 45 a 60 i un 17,1% 65 anys o més.
L'edat mediana era de 36 anys. Per cada 100 dones de 18 o més anys hi havia 81,6 homes.
La renda mediana per habitatge era de 33.514 $ i la renda mediana per família de 45.186 $. Els homes tenien una renda mediana de 34.500 $ mentre que les dones 20.772 $. La renda per capita de la població era de 18.021 $. Entorn del 8,1% de les famílies i el 10,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Richmond». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Richmond». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Ràkovo (Bélgorod)

* No s'ha de confondre amb Rakovo.
Ràkovo - Раково (rus) - és un poble de l'óblast de Bélgorod, a Rússia. El 2010 tenia 179 habitants. Pertany al districte (raion) de Stroítel.

## Referències

* ↑ «История села Бутово | Бутовское сельское поселение». www.admbutovo.ru. Arxivat de l'original el 2019-01-11. [Consulta: 10 gener 2019].
* ↑ «Историческая справка, Бутово — Энциклопедия Яковлевского района» (en rus). Arxivat de l'original el 2019-01-11. [Consulta: 10 gener 2019].
# Folda (Nordland)

El Folda és un fiord situat al comtat de Nordland (Noruega), als municipis de Bodø, Steigen i Sørfold. Acaba en el Vestfjorden, a aproximadament uns 40 quilòmetres al nord-est de Bodø. El fiord de Folda té multitud de braços que parteixen del fiord principal. Hi ha dos branques principals: el Nordfolda (a Steigen) i el Sørfolda (a Bodø i Sørfold). Compta amb aproximadament 60 quilòmetres de longitud, incloent les diferentes ramificacions.

## Referències

* ↑ Geir Thorsnæs. «Folda – fjord i Nordland» (en norue). Store norske leksikon, 17-06-2016. [Consulta: 2 desembre 2016].
# GAIS

El GAIS, Göteborgs Atlet- och Idrottssällskap, en català Associació Atlètica i Esportiva Göteborg, és un club suec de futbol de la ciutat de Göteborg.

## Història

És un dels clubs més antics de Suècia. Va ser fundat l'11 de març de 1894. Inicialment es dedicà a l'atletisme i als esports de força. La secció de futbol es creà el 1897.

## Jugadors destacats

* Samir Bakaou
* Sören Järelöv
* Roland Nilsson

## Entrenadors destacats

* Roland Nilsson
* Bo Falk

## Palmarès

* Campionat suec de futbol (4): 1919, 1922, 1930–31, 1953–54
* Allsvenskan (4): 1924–25, 1926–27, 1930–31, 1953–54
* Svenska Serien (1): 1923–24
* Svenska Mästerskapet (2): 1919, 1922
* Svenska Cupen (1): 1942

## Enllaços externs

* Web oficial
* Web de seguidors Arxivat 2006-09-12 a Wayback Machine.
* Web de seguidors
* Web de seguidors Arxivat 2008-08-28 a Wayback Machine.
* Web de seguidors Arxivat 2012-03-12 a Wayback Machine.
# Pere Bernat

Pere Bernat (Camp de Tarragona, segle xiii - Tarragona, 1275) va ser un sacerdot català i canonge a la Seu de Tarragona.
La gran majoria de canonges tarragonins eren membres de la petita noblesa del Camp, ja que això significava un bon referent per la consideració social. Però Pere Bernat procedia de la burgesia. Com a canonge consta documentat des del 1237, i va ser prior i hospitaler del Capítol catedralici, abans de ser Cambrer amb senyoriu sobre la vila de Reus. El càrrec de Cambrer de Reus comportava el domini senyorial d'un terç de la vila, la residència al Castell i la totalitat de la senyoria i els delmes pel que fa al terme parroquial, i estava reservat al canonge cambrer de la catedral de Tarragona. Va aconseguir aquesta dignitat el 1254, tot i que el seu antecessor Benet de Rocabertí havia deixat oficialment el càrrec el 1252 en ser nomenat arquebisbe, però l'havia retingut per una autorització papal. La seva actuació com a Cambrer de Reus va ser sempre la d'un fidel partidari de l'arquebisbe de Tarragona, en les lluites que aquest va tenir contra el Capítol de la catedral. Cal indicar que no era una lluita solitària de l'arquebisbe contra tot el Capítol, sinó que de fet, els canonges estaven dividits en dos bàndols: un, encapçalat pel Paborde, que en aquell moment era Arnau Gibot, oncle de Pere Bernat, i l'altre encapçalat per l'arquebisbe, i on li feia costat, entre altres canonges, el Cambrer Pere Bernat.
A Reus hi havia també dos bàndols enfrontats entre els ciutadans cap al 1262, però les notícies històriques no els defineixen bé. Pere Bernat va ser Cambrer de Reus fins al 1264, quan va ocupar el lloc que havia deixat vacant per defunció el seu oncle Arnau Gibot, i va passar a ser Paborde. Va succeir-lo a la cambreria de Reus Guillem de Banyeres. Amb el càrrec de paborde, Pere Bernat era també senyor de La Selva del Camp. En aquesta època, Pere Bernat no només va tenir problemes per mantenir la pabordia, sinó que es va enfrontar diverses vegades amb el seu antic aliat, l'arquebisbe Benet de Rocabertí, que fins i tot el va excomunicar. Per raons confuses, Pere Bernat va renunciar a la Pabordia en favor de l'arquebisbe Bernat d'Olivella cap al 1273. Pere Bernat va morir a Tarragona el 1275.

## Referències

* ↑ Gort, Ezequiel. Els senyors feudals de Reus. Reus: Carrutxa, 1989, p. 25-26.
# Chiesanuova

Chiesanuova és un municipi (castello) de San Marino amb una població de 1.029 habitants (any 2006) i una superfície de 5,46 km². Fa frontera amb els municipis sanmarinesos de San Marino i Fiorentino, i amb els municipis italians de Sassofeltrio, Verucchio i San Leo.

## Enllaços externs

* Informació del municipi de Chiesanuova. Arxivat 2007-09-28 a Wayback Machine. (italià)